Diari Oficial de la Generalitat Valenciana


Sumari del DOGV 3230, del 27-04-1998 (1998/2728)

Informació pública de la subhasta notarial d'una finca de titularitat de la Fundació Asil Hospital Nuestra Señora de los Dolores, situada al terme de Guardamar del Segura (Alacant).
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3230

Data del DOGV
:   27-04-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/2728


Organisme emissor
:   Notaria de Jaime Blanco Martin

Tipus de document
:   Anunci

Informació pública de la subhasta notarial d'una finca de titularitat de la Fundació Asil Hospital Nuestra Señora de los Dolores, situada al terme de Guardamar del Segura (Alacant). [1998/M2728]
  
Jo, Jaime Blanco Martín, notari del Col·legi de València, amb residència a Guardamar del Segura (Alacant), i amb despatx al carrer Major, número 18, faig saber:
  
Que davant de mi es tramita acta per a la venda, en pública subhasta, d'una finca rústica integrada per dos parcel·les; les circumstàncies de la qual consten més endavant; per a l'alienació d'aquesta finca es va dictar resolució en data 4 de febrer de 1998, pel director general de Justícia de la Conselleria de Presidència per la qual va autoritzar el Patronat de la Fundació Asil Hospital Nuestra Señora de los Dolores, de Guardamar del Segura, per a la venda de 50.000 metres de la finca Las Palmeras, d'acord amb el següent plec de condicions:
  
Plec de condicions que ha de regir en l'alienació, per procediment de subhasta notarial, de la finca que és titularitat de la Fundació Asil Hospital Nuestra Señora de los Dolores, situada al terme de Guardamar del Segura (Alacant).
  
1. Objecte
  
És objecte d'aquest plec l'alienació, per procediment de subhasta notarial, d'una finca rústica, amb qualificació urbanística de sòl urbanitzable no programat, que té els límits, superfície i característiques següents:
  
Parcel·la A. Finca rústica situada al terme de Guardamar del Segura, partit de Lomas del Polo. Està situada al sud-oest de la finca matriu, dedicada al conreu d'hortalisses i cereals, que té una superfície de trenta-set mil cinc-cents cinc metres quadrats, equivalents a trenta-una tafulles, sis vuitenes i dèsset braces. Limita: al nord, parcel·la B a segregar, posteriorment descrita i altres terres de la Fundació Viudes Blasco; al sud, Olegario Pastor Teva, germans Paredes Torregrosa, Antonio Paredes Espinosa i Manuel Antonio Gil Gil; a l'est, J.A. Perelló Rodríguez i Concepció Torregrosa Maciá i a l'oest, camí del Raso.
  
Inscripció: en el Registre de la Propietat de Dolores al tom 1784 llibre 329, foli 166, finca 28544, inscripció 1ª.
  
Parcel·la B. Finca rústica situada al terme de Guardamar del Segura, partit de Lomas del Polo. Està ubicada al nord-oest de la finca matriu, conreada de vinya, hortalisses i cereals, de dotze mil dos-cents noranta-cinc metres quadrats de superfície, equivalents a deu tafulles i tres vuitenes. Limita: al nord, Concepción Torregrosa Maciá; al sud, parcel·la A, descrita anteriorment; a l'est, resta de la finca de la Fundació Dolores Viudes Blasco i a l'oest, camí del Raso.
  
Inscripció. En el Registre de la Propietat de Dolores al tom 1784, llibre 329, foli 168, finca 28291, inscripció 1ª.
  
Títol. Formades en virtut d'escriptura d'agrupació i segregació autoritzada per mi el dia 18 d'agost de 1997 amb el número 1.707 del meu protocol.
  
2. Tipus de licitació
  
El tipus de licitació de l'objecte d'aquesta subhasta serà el de 1.500 pessetes per metre quadrat, a l'alça.
  
3. Procediment i adjudicació del contracte
  
a) El procediment establit per a l'alienació de la finca indicada serà el de subhasta notarial, mitjançant sistema de pliques tancades, i s'adjudicarà a l'oferta que, complint tots i cadascun dels requisits establits en aquest plec, resulte més avantatjosa per a la Fundació.
  
b) L'adjudicació s'entendrà realitzada amb caràcter provisional fins que el Protectorat l'eleve a definitiva.
  
c) S'estableix el dret de tempteig i retracte sobre la finca objecte del contracte a favor dels germans Joaquín, Vicente i José Torregrosa Espinosa que podran adquirir la finca objecte de la subhasta pel mateix preu i condicions de l'adjudicació provisional, si escau, en el termini d'un mes comptat a partir de l'adjudicació provisional.
  
4. Termini d'atorgament d'escriptura pública a favor de l'adjudicatari
  
La Fundació Asilo-Hospital Nuestra Señora de los Dolores disposa de totes les autoritzacions legals necessàries per a l'alienació de la finca objecte d'aquest plec, de la corresponent escriptura pública i la seua inscripció en el Registre de la Propietat, tal com s'especifica en les característiques de l'apartat 1, i es compromet a atorgar la corresponent escriptura pública de transmissió del domini a favor de l'adjudicatari en el termini de 30 dies, comptats a partir del següent a aquell en què el Protectorat eleve a definitiva l'adjudicació.
  
5. Pagament del preu
  
El preu de la finca objecte de subhasta serà pagat a la Fundació Asilo-Hospital Nuestra Señora de los Dolores abans de l'atorgament de l'escriptura pública de transmissió.
  
6. Fiances
  
Per a prendre part en la subhasta de la finca objecte d'aquest plec, serà necessària la constitució d'una fiança de 1.000.000 de pessetes, que haurà de ser en metàl·lic o aval bancari, i haurà de constituir-se a disposició de la notaria on es realitzen els tràmits de la subhasta. La fiança constituïda es tornarà als proponents no adjudicataris després del tercer dia següent al de la licitació, i a l'adjudicatari a partir de l'atorgament de l'escriptura pública.
  
7. Documentació
  
Les proposicions es presentaran de conformitat al model que figura en aquest plec, en la Notaria del senyor Jaime Blanco Martín, situada al carrer Major número 18 de Guardamar del Segura, i s'acompanyarà:
  
a) Document nacional d'identitat i número d'identificació fiscal o fotocòpia autenticada d'aquests de la persona que subscriga la proposició. Per al cas que actue en representació de societat mercantil aportarà, a més, originals o fotocòpies autenticades d'escriptura de constitució de la societat i poders validats per a actuar i obligar-s'hi en el seu nom.
  
b) Resguard acreditatiu d'haver constituït la fiança a què es refereix l'apartat 6 d'aquest plec.
  
8. Contractació
  
El contracte d'alienació s'atorgarà en escriptura pública, i el contractista estarà obligat a pagar l'import de les despeses de tota classe que ocasione l'adjudicació, formalització i execució del contracte, i s'inclourà expressament entre les despeses el pagament d'anuncis, honoraris notarials i altres que puguen sorgir directament o indirectament d'aquesta subhasta. La notaria podrà, en tot cas, rescabalar-se de totes les despeses que haja ocasionat el tràmit de la subhasta, directament de la fiança constituïda sense avís previ ni comunicació a l'adjudicatari i reintegrar públicament la diferència.
  
9. Resolució del contracte
  
S'entendran com a causes de resolució d'aquest contracte les que dispose la legislació vigent, i en especial, la falta de pagament i d'atorgament d'escriptura pública en els terminis establits en aquest plec; la Fundació podrà rescabalar-se de totes les despeses ocasionades amb càrrec a la fiança constituïda, quedant la resta de la fiança de titularitat de la Fundació com a indemnització de danys i perjudicis per l'incompliment del contracte.
  
10. Proposicions
  
Es presentarà en la Notaria del senyor Jaime Blanco Martín, situada al carrer Major número 18, de Guardamar del Segura, en el termini de 30 dies hàbils, comptats a partir del següent hàbil a la publicació de l'anunci de subhasta en el Diari Oficial de la Generalitat Valenciana, de 10.00 a 14.00 hores. Els dissabtes s'entendran a tots els efectes com a dies inhàbils.
  
11. Model de proposició
  
(Nom) ... provist de document nacional d'identitat número ..., amb domicili a la província de ... , actuant en nom propi (o en representació de ... , la representació de la qual acredite amb escriptura de poder, que, validada en forma, s'acompanya), declare que conec el plec de condicions i l'expedient per a l'alienació d'una finca rústica de titularitat de la Fundació Asilo-Hospital Nuestra Señora de los Dolores, i accepte íntegrament les responsabilitats i obligacions contingudes en els plecs de condicions que regulen la subhasta, i em compromet a complir totes les seues clàusules i a aquest efecte realitze la meua oferta per a l'adquisició de la finca objecte del plec per la quantitat total de ... pessetes (en lletra i número). (L'oferta dependrà si en l'apartat 2 es posa preu total o preu per unitat de tafulla).
  
Que acompanye els documents exigits i declare que complisc totes i cadascuna de les condicions exigides per a participar en la subhasta.
  
Lloc, data i firma del licitador
  
12. Obertura de pliques
  
Les pliques presentades s'obriran en acte públic realitzat en la Notaria del senyor Jaime Blanco Martín, situada al carrer Mayor, número 18 de Guardamar del Segura, a les 13.00 hores del dia següent hàbil al dia en què es complisca el termini d'admissió de proposicions, i d'aquest acte s'estendrà un acta amb fe notarial. El dissabte s'entendrà com a dia hàbil.
  
13. Expedient
  
L'expedient, documentació, plànol i altres documents relacionats amb la subhasta i l'objecte es troben a la Notaria del senyor Jaime Blanco Martín, situada al carrer Major, número 18, de Guardamar del Segura, on podrà ser examinat de 09.00 a 14.00 hores i en dies hàbils. Els dissabtes s'entendran com a dies inhàbils.
  
14. Firma de l'escriptura
  
L'escriptura pública de la transmissió de la finca objecte de la subhasta serà atorgada pel president del Patronat de la Fundació Asilo-Hospital Nuestra Señora de los Dolores, que disposa de facultats per a aquest acte.
  
15. Composició i funcions de la mesa
  
Presidirà l'acte de la subhasta una mesa composta pels següents membres:
  
- El president del Patronat de la Fundació.
  
- Un representant del Protectorat.
  
- El notari actuant.
  
Guardamar del Segura, 16 de març de 1998.